Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 762/12/8811	Trebišov, 24.1.2013
EEČ : 2-69-35-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonný otec XXXXX a XXXXX, XXXXX XXXXX si neplní pravidelne a v stanovenej výške vyživovaciu povinnosť v mieste svojho trvalého pobytu, ako aj inde, ktorá mu vyplýva zo Zákona o rodine a ktorá mu bola uložená XXXXX XXXXX zo dňa 29.07.2009, ktorý nadobudol právoplatnosť dňa 12.08.2009, ktorým bol zaviazaný prispievať na výživu svojich dvoch detí mesačne sumou po 50,- € na každé z nich, počnúc od dňa 01.08.2009, pričom na syna XXXXX len do mesiaca august 2012, a to vždy do 25-teho dňa, toho ktorého mesiaca vopred k rukám matky XXXXX, čím mu takto za obdobie od mesiaca október 2010 až doposiaľ vznikol dlh na bežnom výživnom vo výške 170,81 €.
lebo zanikla trestnosť činu
Odôvodnenie:
	Uznesením policajného orgánu OO PZ XXXXX pod sp. zn. XXXXX XXXXX zo dňa 26.12.2012 bolo vznesené obvinenie XXXXX pre prečin zanedbania povinnej výživy podľa § 207 ods. 1 Tr. zák., na tom skutkovom základe, ako je to uvedené vo výrokovej časti tohto uznesenia. 

	Obvinený v priebehu skráteného vyšetrovania využil ustanovenie § 86 písm. a Tr. zák. o účinnej ľútosti a dlh na bežnom výživnom za obdobie od mesiaca október 2010 doposiaľ vo výške 170,81 €, vrátane mesiaca január 2013 uhradil k rukám matky detí XXXXX peňažnými poštovými poukážkami. 

Uvedenú skutočnosť potvrdila vo svojej výpovedi dňa 13.01.2013 aj matka detí, v ktorej uviedla, že dlh na bežnom výživnom za žalované obdobie, vrátane mesiaca január 2013, považuje za uhradený.

Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka